
			Vull expressar el meu agraïment a l’editora Hilary Sares, per tot el treball dedicat a Lligada a tu i als dos llibres anteriors de la sèrie Crossfire. Sense ella, segur que hi hauria algunes incoherències i paraules sud-americanes, alguns lapsus en l’argot i altres errors que distraurien els lectors del bonic amor d’en Gideon per l’Eva. Moltes gràcies, Hilary!

			Vull donar les gràcies a la meva agent, la Kimberly Whalen, i a la meva editora, la Cindy Hwang, per ajudar-me a recuperar la màgia d’en Gideon i l’Eva mentre escrivia aquesta història. Quan necessitava ajuda, sempre eren al meu costat. Gràcies, Kim i Cindy!

			Gràcies al meu publicista, en Gregg Sullivan, per vetllar per la meva organització i ser de gran ajuda a gestionar la meva agenda.

			Gràcies al meu agent, en Jon Cassir, de CAA, per to-ta la feina i la paciència a respondre les meves preguntes.

			També vull expressar el meu agraïment a tots els meus editors internacionals, que han mostrat tant de suport i d’entusiasme per la sèrie Crossfire.

			I als meus lectors, no tinc prou paraules per agrair-vos la paciència i el suport. Estic contenta de poder compartir amb vosaltres la continuació de la història d’en Gideon i l’Eva.

			Els taxistes de Nova York són fets d’una altra pasta. Sense cap mena de por, acceleraven i serpentejaven pels carrers atapeïts de cotxes amb una calma excepcional. Per no parar boja, havia après a concentrar-me en la pantalla del meu mòbil en comptes de fixar-me en els cotxes que passaven volant tan sols a uns centímetres de distància. Si algun cop cometia l’error d’alçar el cap i mirar a fora, de seguida premia el peu amb força contra el terra, intentant instintivament trepitjar el fre.

			Però aquesta vegada no necessitava cap distracció. Estava amarada de suor d’una intensa classe de krav maga, i el cap em donava voltes pensant tota l’estona en el que havia fet l’home a qui estimava.

			En Gideon Cross. Només de pensar en el seu nom m’envaïa una flamarada de desig per tot el cos. Des del primer cop que el vaig veure —quan vaig intuir el seu impressionant i imponent aspecte exterior i alhora l’home fosc i perillós que hi havia a l’interior—, vaig estar segura que havia trobat la meva altra meitat. El necessitava tant com necessitava els batecs del meu cor per viure, i s’havia posat en un gran perill, arriscant-ho tot per mi.

			El soroll d’una botzina em va tornar al present. A través del parabrisa, vaig veure el brillant somriure d’un milió de dòlars del meu company de pis al lateral d’un autobús. Els llavis d’en Cary Taylor dibuixaven una corba provocativa i el seu cos llarg i esvelt bloquejava el pas a la cruïlla. El taxista no parava de fer sonar la botzina, com si això li hagués d’obrir pas.

			Ni de broma. En Cary es mantenia tan immòbil com jo. Estava estirat de costat, amb el tors i els peus nus, els texans descordats per mostrar la cintura dels calçotets i les impecables línies dels seus abdominals. Duia els cabells castanys despentinats de manera sexy i els ulls de color maragda li brillaven amb picardia.

			De sobte em va venir al cap que hauria d’amagar un secret terrible al meu millor amic.

			En Cary era la meva pedra de toc, la meva veu de la raó, la meva espatlla preferida on buscar consol i un germà en tots els sentits. No m’agradava haver-li d’amagar el que en Gideon havia fet per mi.

			Tenia unes ganes boges de parlar-ne, necessitava que algú m’ajudés a entendre-ho, però mai no seria capaç de dir-ho a ningú. Fins i tot la persona de més confiança podria sentir-se èticament i legalment obligada a trencar aquesta confiança.

			Tot d’una va aparèixer un agent de trànsit corpulent, amb una armilla fosforescent i guants blancs, i va fer posar l’autobús al seu carril fent un gest autoritari amb la mà i un crit que deixava clar que parlava seriosament. Ens va indicar que travesséssim la cruïlla just abans que el semàfor canviés. Em vaig reclinar al seient, amb els braços al voltant de la cintura, abraçant-me.

			El trajecte des de l’àtic d’en Gideon a la Cinquena Avinguda fins al meu apartament a l’Upper West Side era curt, però en aquell moment em va semblar una eternitat. La informació que la detectiu Shelley Graves de la NYPD havia compartit amb mi unes hores abans m’havia canviat la vida.

			També m’havia obligat a abandonar l’única persona amb la qual necessitava estar.

			Havia deixat en Gideon perquè no podia confiar en la bona fe de la Graves. Hi havia la possibilitat que la Graves m’hagués explicat tot allò només per veure si jo sortia corrent per reconciliar-me amb en Gideon i demostrar que la nostra ruptura era una mentida ben calculada.

			Redéu. L’onada d’emocions que sentia em feia accelerar el cor. En Gideon em necessitava ara —tant, si no més, del que jo el necessitava a ell—, i tot i així l’havia deixat.

			La desolació que tenia als ulls quan les portes de l’ascensor privat ens van separar m’havia esquinçat per dins.

			«Gideon».

			El taxi va girar la cantonada i es va aturar al davant del meu apartament. El porter de nit va obrir la porta del taxi abans que li pogués dir al taxista que girés i em tornés al lloc d’on havia vingut, i l’aire enganxós de l’agost va neutralitzar de cop l’aire condicionat del vehicle.

			—Bona nit, senyoreta Tramell. —El porter va acompanyar la salutació amb un copet a la gorra amb els dits, i va esperar pacientment mentre jo buscava la targeta de crèdit. Després de pagar, vaig acceptar la seva ajuda per sortir del taxi i vaig notar que em mirava discretament la cara plorosa.

			Vaig somriure com si tot anés la mar de bé, vaig entrar apressada al vestíbul i vaig anar directa cap a l’ascensor, fent una lleu salutació al recepcionista que hi havia rere el taulell.

			—Eva!

			Em vaig girar i vaig veure una morena esvelta amb un elegant conjunt de faldilla i brusa que s’aixecava de la zona d’espera del vestíbul. Els cabells li queien formant flocs ondulats sobre les espatlles, i el somriure li adornava uns llavis carnosos pintats de color rosa brillant. Vaig arrugar el front perquè no sabia qui era.

			—Sí? —vaig respondre, molt cautelosa. Hi havia una brillantor als seus ulls que em va fer posar en guàrdia. Tot i que estava molt cansada i probablement es notava, vaig redreçar l’esquena i la vaig mirar directament als ulls.

			—Deanna Johnson —va dir, mentre m’oferia una mà amb la manicura perfecta—. Periodista freelance.

			Vaig alçar una cella.

			—Hola.

			La noia va somriure.

			—No cal que siguis tan desconfiada. Només vull parlar un momentet amb tu. Estic treballant en un article i crec que em podries ajudar.

			—No t’ofenguis, però no se m’acut cap tema del qual vulgui parlar amb una periodista.

			—Ni tan sols d’en Gideon Cross?

			Els pèls de la nuca se’m van eriçar.

			—Especialment d’ell, no.

			En Gideon, que era un dels vint-i-cinc homes més rics del món, amb una cartera d’immobles a Nova York tan extensa que et deixava el cap xarbotat, sempre era notícia. Però també era notícia que m’hagués deixat i hagués tornat amb l’exnòvia.

			La Deanna va encreuar els braços, gest que va accentuar el seu escot i del qual em vaig adonar perquè me l’estava mirant amb més atenció.

			—Au, vinga —va insistir—. No hi ha pas de sortir el teu nom, Eva. No diré res que et pugui delatar. És la teva oportunitat per recuperar una mica el teu terreny.

			De sobte se’m va fer un nus a l’estómac. Aquella dona era exactament el tipus d’en Gideon: alta, prima, cabells foscos i pell daurada. Completament diferent de mi.

			—N’estàs segura, que vols continuar per aquest camí? —vaig preguntar en veu baixa, gairebé convençuda que s’havia ficat al llit amb el meu home en algun moment del passat—. No és pas precisament una persona a la qual voldria fer enfadar.

			—Que li tens por? —va etzibar—. Jo no. Els diners no li donen el dret de fer el que vulgui.

			Vaig fer una respiració lenta i profunda i vaig recordar quan el doctor Terrence Lucas —una altra persona que estava en conflicte amb en Gideon— m’havia dit una cosa similar. Ara que sabia de què era capaç en Gideon, fins on podia arribar per protegir-me, encara podia respondre honestament i sense reserves:

			—No, no li tinc por. Però he après a escollir les meves batalles. Seguir endavant és la millor revenja.

			Va alçar la barbeta.

			—No totes tenim estrelles de rock esperant per entrar en escena.

			—Qui sigui. —Vaig sospirar quan va esmentar el meu ex, en Brett Kline, el cantant d’un grup que s’estava fent famós i un dels homes més sexys que mai havia conegut. Igual que en Gideon, irradiava atractiu sexual com una onada de calor. Però a diferència d’en Gideon, no era l’amor de la meva vida. No hi nedaria pas més, en aquestes aigües.

			—Escolta’m —va dir la Deanna, mentre es treia una targeta de visita de la butxaca de la faldilla—, molt aviat t’adonaràs que en Gideon Cross t’estava utilitzant per posar la Corinne Giroux prou gelosa per tornar amb ell. Quan baixis del núvol, truca’m. T’esperaré.

			Vaig acceptar la targeta.

			—Per què creus que sé alguna cosa que val la pena d’explicar?

			Els llavis se li van aprimar.

			—Perquè fos quin fos el motiu pel qual en Cross sortia amb tu, vas aconseguir captivar-lo. L’home de gel es va fondre una mica per tu.

			—Potser sí, però ja s’ha acabat.

			—Això no significa que no sàpigues alguna cosa, Eva. Jo et puc ajudar a destriar què pot tenir interès periodístic.

			—Tu què en penses? —Abans hauria de perdre el cap per quedar-me tan tranquil·la mentre algú es ficava amb en Gideon. Si ella estava decidida a ser una amenaça per a en Gideon, jo estava decidida a barrar-li el pas.

			—Aquest home té una part fosca.

			—Que no la tenim tots? —Què sabia d’en Gideon? Què li havia revelat, ell, mentre havia durat la seva... associació? Si és que n’hi havia hagut mai alguna.

			No estava segura de poder arribar mai al punt en què pensar en en Gideon intimant amb una altra dona no em desencadenés un sentiment ferotge de gelosia.

			—Per què no anem a algun lloc on puguem parlar? —va dir, intentant entabanar-me.

			Vaig fer una ullada al recepcionista del taulell, que ens ignorava educadament. Estava massa tocada emocionalment per enfrontar-me a la Deanna, i encara no m’havia recuperat de la conversa amb la detectiu Graves.

			—Potser en un altre moment —vaig dir, deixant les opcions obertes perquè tenia la intenció de vigilar-la de prop.

			Com si hagés intuït la meva inquietud, en Chad, un dels recepcionistes del torn de nit, se’ns va acostar.

			—La senyoreta Johnson ja se n’anava —li vaig dir, traient-me un pes de sobre. Si la detectiu Graves no havia estat capaç d’encolomar-li res a en Gideon, una empipadora periodista freelance no se’n sortiria pas millor.

			La llàstima era que jo sabia molt bé quina mena d’informació es podia filtrar de la policia, i amb quina facilitat passava, tot sovint. El meu pare, en Victor Reyes, era policia, i n’havia sentit a parlar molt, d’aquest tema.

			Vaig dirigir-me cap als ascensors.

			—Bona nit, Deanna.

			—Fins aviat —va dir ella.

			Vaig entrar a l’ascensor i vaig prémer el botó del meu pis. Quan les portes es van tancar, em vaig repenjar amb tot el meu pes al passamà. Havia d’avisar en Gideon, però era impossible poder-m’hi posar en contacte sense deixar pistes.

			El dolor del pit se’m va intensificar. La nostra relació estava destrossada. Ni tan sols no podíem parlar.

			Vaig sortir de l’ascensor, vaig entrar a l’apartament com una ànima en pena, vaig passar per la sala d’estar i vaig deixar caure la bossa en un tamboret de la cuina. Les vistes de Manhattan a través dels grans finestrals de la sala d’estar no van aconseguir commoure’m. Estava massa agitada per fixar-me en les vistes. L’única cosa que m’importava era que no estava amb en Gideon.

			Mentre travessava el passadís per anar cap a l’habitació, vaig sentir el so esmorteït de la música que venia de l’habitació d’en Cary. Que estava acompanyat? De qui? El meu millor amic havia decidit intentar fer jocs malabars entre dues relacions: una amb una dona que l’acceptava tal com era, i l’altra amb un home que odiava que en Cary estigués embolicat amb algú altre.

			Vaig tirar la roba al terra del lavabo i em vaig ficar a la dutxa. Mentre m’ensabonava, se’m va fer impossible no pensar en les vegades que m’hi havia dutxat amb en Gideon, en les vegades que el nostre desig mutu havia provocat moments absolutament eròtics. L’enyorava moltíssim. Necessitava el seu tacte, el seu desig, el seu amor. L’anhel de tot això em rosegava per dins, em feia estar inquieta i nerviosa. No sabia pas com em podria adormir, si no tenia ni idea de quan podria tornar a parlar amb en Gideon. Hi havia tantes coses per parlar...

			Em vaig embolicar amb una tovallola i vaig sortir del lavabo.

			En Gideon estava dret al davant de la porta tancada de l’habitació. El fet de veure’l em va provocar una reacció tan brusca que va semblar que em donessin un cop de puny. Se’m va tallar la respiració i el cor em va començar a bategar a un ritme trepidant. Tot el meu cos responia davant d’ell amb un potent ímpetu de desig. Semblava que feia anys que no el veia, i no pas tan sols una hora.

			Li havia donat una clau, però ell era el propietari de l’edifici. Posar-se en contacte amb mi sense deixar rastre li era més fàcil, amb aquest avantatge... de la mateixa manera que havia pogut contactar amb en Nathan.

			—És perillós que vinguis aquí —vaig dir. Tot i que això no m’impedia estar emocionada pel fet que hagués vingut. La meva mirada l’absorbia i recorria àvidament aquell cos esvelt d’espatlles amples.

			Duia uns pantalons de xandall negres i el seu estimat jersei de Columbia, una combinació que el feia semblar l’home de vint-i-vuit anys que era, i no pas el magnat multimilionari que la resta del món coneixia. Duia una gorra dels Yankees ben calada sobre el front, però l’ombra de la visera no desmereixia gens els impressionants ulls blaus. Em mirava intensament, amb els seus llavis sensuals dibuixant una prima línia trista.

			—No me n’he pogut estar.

			En Gideon Cross era un home increïblement guapo, fins al punt que la gent s’aturava a mirar-lo pel carrer. Abans el veia com un déu del sexe, i les seves freqüents —i entusiastes— mostres de destresa en aquest camp confirmaven constantment que tenia raó, però també era ben conscient que era humà. Igual que jo, estava desfet.

			Era evident que ho teníem malament per reeixir en la nostra relació.

			El pit se’m va inflar amb una respiració profunda, com una resposta del meu cos davant de la seva proximitat. Tot i que era a una certa distància, notava la seva atracció embriagadora, la força magnètica de ser a prop de l’altra meitat de la meva ànima. Havia estat així per a tots dos des del primer moment que ens vam veure, ens vam sentir inexorablement atrets. Vam confondre aquella impressionant fascinació mútua per luxúria fins que ens vam adonar que no podíem respirar l’un sense l’altre.

			Vaig reprimir les ganes de córrer i llançar-me als seus braços, el lloc on desitjava ser desesperadament. Però estava massa quiet, massa estrictament controlat. Esperava ansiosa el seu senyal.

			Redéu, com l’estimava.

			Va tancar els punys al costat del cos.

			—Et necessito.

			Se’m van encongir les entranyes en sentir l’aspror de la seva veu, una aspror càlida i luxuriosa.

			—No cal que ho diguis tan content —vaig dir amb ironia, sense alè, intentant animar-lo una mica abans que em tingués sota seu.

			L’estimava quan estava turmentat, i l’estimava quan es mostrava tendre. L’acceptaria de la manera que fos, però feia tant de temps... Notava un formigueig a la pell i una tensió expectant, desitjava la reverència àvida del seu tacte. No sabia què passaria, si alliberàvem el desig que portàvem a dins. Potser ens trencaríem.

			—Això m’està matant —va dir, amb brusquedat—. Estar sense tu. Trobar-te a faltar. Em sembla que el meu collons de seny depèn de tu, Eva, i tu encara vols que estigui content?

			Vaig treure la llengua per humitejar-me els llavis ressecs i va fer un gemec que em va provocar un calfred per tot el cos.

			—Bé... Jo estic contenta.

			La tensió del cos se li va alleujar visiblement. Devia estar molt amoïnat pensant com reaccionaria amb el que havia fet per mi. Sincerament, jo m’hauria preocupat. La meva gratitud significava que era més retorçada del que em pensava?

			Després vaig recordar les mans del meu germanastre recorrent-me tot el cos... el seu pes prement-me contra el matalàs... el terrible dolor entre les cames quan me la clavava una vegada i una altra...

			Vaig tremolar amb una fúria renovada. Si sentir-me feliç perquè aquell fill de puta era mort em feia retorçada, doncs seria retorçada.

			En Gideon va respirar fondo. Va alçar la mà fins al pit i es va fregar la zona del cor, com si li fes mal.

			—T’estimo —vaig dir, amb les llàgrimes que em cremaven als ulls—. T’estimo moltíssim.

			—Angelet... —Es va acostar a grans gambades, va deixar caure les claus a terra i va enfonsar les mans en els meus cabells humits. Estava tremolant i em vaig posar a plorar, aclaparada en veure fins a quin punt em necessitava.

			Vaig inclinar el cap en l’angle que ell volia. En Gideon em va segellar la boca amb una possessió abrasadora, degustant-me amb llepades lentes i profundes. La passió i el desig esclatava en tots els meus sentits, vaig gemegar i vaig agafar-me amb força al seu jersei. El seu gemec de resposta em va fer vibrar per dins, els mugrons se’m van posar erectes i un calfred em va recórrer tot el cos.

			Em vaig fondre en ell, li vaig treure la gorra per poder enfonsar els dits en aquells cabells negres i sedosos. Em vaig deixar endur pel petó, arrossegada per la seva intensa carnalitat. Se’m va escapar un sanglot.

			—No —va mussitar, desfent el petó per agafar-me la mandíbula. Em va mirar als ulls—. Quan plores m’esquinço per dins.

			—És que és massa fort —vaig dir, tremolosa.

			Els seus ulls semblaven tan cansats com els meus. Va assentir amb expressió seriosa.

			—El que vaig fer...

			—No, això no. Em refereixo al que sento per tu.

			Va fregar la punta del nas contra el meu, mentre m’acariciava amb tendresa els braços nus amb aquelles mans tan virils. M’encantava el seu tacte.

			—Gràcies —vaig mussitar.

			Va tancar els ulls.

			—Déu meu, quan has marxat aquest vespre... no sabia si tornaries... si t’havia perdut per sempre...

			—Jo també et necessito, Gideon.

			—No demanaré disculpes. Tornaria a fer-ho. —Em va agafar amb més força—. Les opcions eren ordres d’allunyament, augment de seguretat, vigilància... per a la resta de la teva vida. No hi havia cap garantia de la seguretat excepte que en Nathan fos mort.

			—Vas tallar amb mi. Em vas fer fora. Tu i jo...

			—Per sempre. —Em va posar les puntes dels dits sobre els llavis—. S’ha acabat, Eva. No discuteixis per una cosa que ja no es pot canviar.

			Vaig apartar-li la mà.

			—S’ha acabat? Podem estar junts, ara, o encara hem d’amagar la nostra relació a la policia? Encara tenim una relació?

			En Gideon em va aguantar la mirada, sense amagar res, deixant al descobert el dolor i la por.

			—Això és el que he vingut a preguntar-te.

			—Si depèn de mi, jo no et deixaré anar mai —vaig dir, amb vehemència—. Mai.

			En Gideon va fer lliscar les mans pel coll i les espatlles, deixant-me un rastre càlid per on passava.

			—Necessito que això sigui veritat —va dir, en veu baixa—. Tenia por que fugissis... que tinguessis por... de mi.

			—Gideon, no...

			—Jo no et faria mai mal.

			Vaig agafar la goma de la cintura del xandall i la vaig tibar, tot i que no el vaig poder fer moure gens.

			—Ja ho sé.

			Físicament, no tenia cap dubte; sempre m’havia cuidat i protegit. Però emocionalment, el meu amor havia estat utilitzat en contra meva amb una precisió meticulosa. M’esforçava a conciliar l’absoluta confiança que en Gideon satisfaria les meves necessitats i la por inevitable d’un cor destrossat que encara s’estava curant.

			—De debò? —Se’m va quedar mirant fixament—. Deixar-te anar em mataria, però no et vull fer mal per mantenir-te al meu costat.

			—Jo no vull anar enlloc.

			Va exhalar audiblement.

			—Demà els meus advocats parlaran amb la policia, per veure com estan les coses.

			Vaig inclinar el cap enrere i vaig prémer els llavis contra els seus. Teníem un pacte secret per amagar un crim, i mentiria si digués que en realitat no m’amoïnava —al capdavall, jo era filla d’un policia—, però l’alternativa era massa horrorosa.

			—Necessito saber que pots viure amb el que vaig fer —va dir, en veu baixa, mentre em cargolava un floc de cabells amb el dit.

			—Crec que sí. I tu?

			La seva boca va buscar la meva de nou.

			—Puc suportar el que sigui si et tinc a tu.

			Vaig ficar les mans per sota del jersei, per buscar l’escalfor de la seva pell daurada. Tenia els músculs forts i en notava la forma sota els palmells. Aquell cos era una obra d’art seductora i viril. Li vaig llepar els llavis, i amb les dents li vaig agafar tot el llavi inferior i l’hi vaig mossegar suaument. En Gideon va gemegar. Aquell gemec de plaer em va recórrer tot el cos com una carícia.

			—Toca’m. —Les paraules eren una ordre, però el to era de súplica.

			—Ja ho faig.

			Em va agafar la mà amb què li acariciava l’esquena i la va fer passar cap al davant. Em va posar el penis al palmell sense cap vergonya, somrient. Vaig cargolar els dits al voltant del membre dur i gros, i el pols se’m va accelerar quan em vaig adonar que sota el xandall no hi duia res més.

			—Déu meu —vaig mussitar—. Em poses tan calenta...

			Els seus ulls blaus em miraven intensament a la cara; li va pujar el color a les galtes i va entreobrir els llavis. Mai no havia intentat amagar l’efecte que jo li causava, mai no havia fingit que tenia més control sobre la seva reacció per mi de la que jo tenia per ell. Això feia que al llit fos encara més excitant, perquè estava igual d’indefens que jo davant de l’atracció mútua que sentíem.

			Vaig notar una opressió al pit. Encara no em podia creure que fos meu, que pogués veure’l d’aquella manera, tan obert, ple de desig i terriblement sexy...

			En Gideon em va treure la tovallola. Va inhalar intensament quan va caure a terra i em vaig quedar al seu davant completament despullada.

			—Oh, Eva...

			La veu li tremolava d’emoció i em va fer negar els ulls. Es va treure la camisa pel cap i la va llançar a un costat. Després va allargar la mà cap a mi i se’m va acostar cautelosament, prolongant el moment en què les nostres pells nues es tocarien.

			Em va agafar pels malucs, amb els dits inquiets, la respiració ràpida i dificultosa. Les puntes dels mugrons van ser el primer punt de contacte, cosa que em va enviar una ràfega de sensacions per tot el cos. Vaig panteixar. Em va estrènyer amb un gemec, em va alçar del terra i em va dur cap al llit.

			Les cuixes em van tocar el matalàs, hi vaig caure de natges i em vaig estirar amb en Gideon a sobre meu. Em va fer alçar una mica amb el braç per sota la meva esquena, i em va ajudar a estirar-me al mig del llit abans de col·locar-se’m a sobre. Abans que tingués temps d’adonar-me’n, ja tenia la boca sobre el meu pit, amb aquells llavis suaus i calents, fent una succió ràpida i àvida. L’agafava amb la mà i me’l magrejava possessivament.

			—Hòstia, com t’he trobat a faltar —va gemegar. Notava la seva pell calenta sobre la meva, i el seu pes era agradable després de tantes nits sense ell.

			Vaig encreuar les cames per sobre les seves i vaig ficar les mans per dins del xandall per agafar-li les natges dures i fermes. El vaig empènyer cap a mi, arquejant els malucs per notar-li el membre erecte sota el tros de roba que ens separava. El volia notar a dintre, per confirmar que tornava a ser meu.

			—Digue-ho —li vaig demanar, perquè necessitava sentir les paraules que ell jurava que eren insuficients.

			Es va incorporar una mica, em va mirar i em va apartar suaument els cabells del front. Va empassar-se saliva.

			Vaig alçar una mica el cap i vaig fer un petó a aquella boca perfectament esculpida.

			—T’ho diré jo primer: t’estimo.

			En Gideon va tancar els ulls i es va estremir. Em va abraçar i em va estrènyer amb tanta força que gairebé no podia respirar.

			—T’estimo —va mussitar—. Moltíssim.

			Aquella fervent declaració va reverberar per tot el meu cos. Vaig enfonsar la cara a la seva espatlla i em vaig posar a plorar.

			—Angelet... —Va tancar el puny entre els meus cabells.

			Vaig alçar el cap i el vaig besar, i tots dos vam notar el gust salat de les meves llàgrimes. Els meus llavis van buscar desesperadament els seus, com si en qualsevol moment hagués de desaparèixer i no tingués prou temps per saciar-me d’ell.

			—Eva. Deixa’m... —Em va agafar la cara i em va ficar la llengua fins a la gola—. Deixa’m estimar-te.

			—Sisplau... —vaig murmurar, mentre entrellaçava els dits a la seva nuca per no deixar-lo escapar. La seva erecció reposava dura i calenta entre els llavis del meu sexe, fent una pressió perfecta sobre el meu clítoris excitat—. No paris.

			—Això mai. No podria.

			Em va agafar la natja amb una mà i em va fer alçar alhora que ell feia un hàbil moviment amb els malucs. Vaig panteixar pel plaer que m’inundava, els mugrons durs i tensos li fregaven el pit. La fina capa de pèl em produïa una estimulació insuportable. Vaig notar que les entranyes se’m contreien, anhelant l’envestida potent del seu penis.

			Li fregava l’esquena amb les ungles, des del coll fins als malucs. Es va arquejar fent un gemec aspre, va tirar el cap enrere amb un gest deliciosament eròtic.

			—Torna-hi —em va ordenar, amb veu ronca, la cara ruboritzada i els llavis entreoberts.

			Vaig alçar el cap i li vaig clavar les dents al pectoral, just a sobre del cor. En Gideon va esbufegar, tremolant, i ho va aguantar.

			No podia contenir la intensa onada d’emoció que necessitava alliberar, l’amor i la necessitat, l’odi i la por. I el dolor. Déu meu, el dolor. Encara el sentia profundament. Volia escometre’l, castigar-lo i donar-li plaer en la mateixa mesura. Fer-li experimentar tan sols una mica del que jo havia experimentat quan m’havia apartat del seu costat.

			Amb la llengua li vaig llepar les petites marques que li havia fet amb les dents, va empènyer els malucs contra mi i amb el penis m’acariciava els llavis oberts del meu sexe.

			—Ara em toca a mi —va xiuxiuejar, amb veu fosca. Repenjat sobre un braç, marcant el bíceps perfectament perfilat, em va acariciar el pit amb l’altra mà. Va abaixar el cap i amb els llavis va envoltar la punta tibant del mugró. Tenia la boca abrusadorament calenta, la llengua de vellut com un fuet colpejant la meva pell sensible. Quan em va mossegar la punta del mugró amb les dents, vaig fer un crit, tot el cos se’m va estremir i una ràfega de desig em va sacsejar les entranyes.

			Vaig agafar-li els cabells, massa apassionada per fer-ho suaument. Vaig embolicar les cames al seu voltant, molt fort, com un reflex de la necessitat de posseir-lo. De tornar-lo a fer meu.

			—Gideon —vaig gemegar. Tenia les temples humides de les llàgrimes, la gola tensa i adolorida.

			—Sóc aquí, angelet —va sospirar, mentre travessava el meu escot per acostar-se a l’altre pit. Els seus dits diabòlics van estirar el mugró humit que havia deixat enrere, me’l pessigava subtilment fins que vaig empènyer cap amunt per trobar més pressió—. No estiguis tan tensa. Deixa’m estimar-te...

			Aleshores em vaig adonar que li estava estirant els cabells, com si intentés apartar-lo, tot i que em movia per tenir-lo més a prop. En Gideon em tenia captivada, em seduïa amb la seva impressionant perfecció masculina i el seu domini íntim del meu cos. I jo em rendia. Tenia els pits durs, el sexe humit i inflat. Les mans no em paraven quietes i amb les cames m’entortolligava al seu cos.

			Tot i així, ell es va apartar una mica més i va anar baixant, xiuxiuejant-me paraules provocadores mentre em resseguia l’estómac amb la boca. «T’he trobat a faltar tant... et necessito... t’he de tenir...». Vaig notar una cosa humida i calenta que em lliscava per la pell, vaig alçar el cap i vaig veure que ell també plorava, amb la cara devastada pel mateix excés d’emocions que m’inundava a mi.

			Amb els dits tremolosos, li vaig tocar la galta per intentar eixugar la humitat de les llàgrimes malgrat que retornava en el mateix moment que ho feia. Va respondre al meu tacte amb un gemec suau i trist. No ho podia suportar. El seu dolor em costava més de suportar que no pas el meu.

			—T’estimo —li vaig dir.

			—Eva. —Va lliscar sobre els genolls i es va alçar una mica, amb les cuixes obertes entre les meves, el penis dur i gruixut movent-se sota el seu pes.

			Tot a dintre meu es tensava amb un desig voraç. El seu cos semblava esculpit amb plaques rocoses de músculs perfectament definits, la pell bronzejada li brillava amb la suor. Era terriblement elegant, excepte pel penis, que era absolutament primitiu, amb les venes marcades i la base ampla. Els testicles també li penjaven grans i pesats. Seria una estàtua tan preciosa com el David de Miquel Àngel, però amb un aire descaradament eròtic.

			Sincerament, en Gideon Cross estava fet per follar una dona fins a fer-la tornar boja.

			—Meu —vaig dir, amb veu aspra, mentre m’alçava una mica per prémer el meu cos amb força contra el seu—. Ets meu.

			—Angelet... —Em va posseir la boca amb un petó intens i ple de luxúria. Em va alçar, va fer un moviment i es va girar, de manera que va quedar d’esquena al capçal del llit i jo ajaguda a sobre seu. Els nostres cossos van relliscar perquè estaven humits de suor.

			M’acariciava pertot arreu i el seu cos musculós es tensava igual que ho havia fet el meu. Vaig agafar-li la cara i li vaig fer un petó intentant satisfer el meu anhel.

			Em va ficar la mà entre les cames i els seus dits es van obrir pas cautelosament fins a la meva clivella. Les puntes dels dits em van acariciar el clítoris i van vorejar l’obertura tremolosa del sexe. Amb els llavis premuts contra els seus, vaig gemegar i vaig començar a moure els malucs. M’acariciava lentament, fent-me créixer el desig, i amb la llengua em follava lentament i profundament la boca.

			Gairebé em faltava la respiració de tant plaer, tot el cos em tremolava mentre m’agafava amb tot el palmell i em ficava el dit del mig a dintre, mandrosament. El palmell m’acariciava el clítoris i la punta del dit em tocava els teixits sensibles. Amb l’altra mà m’agafava el maluc, per mantenir-me quieta i just com ell volia.

			El control d’en Gideon semblava absolut, la seva seducció perversament exacta, però tremolava més que jo i el pit li pujava i baixava amb més força. Els sons que emetia estaven plens de remordiment i de súplica.

			Em vaig apartar una mica i li vaig agafar el penis amb les dues mans, subjectant-lo amb fermesa. Jo també coneixia bé el seu cos, sabia el que necessitava i desitjava. L’hi vaig començar a acariciar des de la base fins a la punta, i li va sortir una gota espessa de líquid preseminal a l’ampla cresta. Es va repenjar d’esquena al capçal fent un gemec i va cargolar el dit que tenia dintre meu. Em vaig quedar mirant com la gota regalimava per un costat del gland i continuava cap avall fins que es va aturar just a sobre la meva mà.

			—No —va panteixar—. Estic massa a punt.

			El vaig tornar a acariciar i se’m va fer aigua a la boca en veure que li sortia un raig de líquid preseminal. Estava terriblement excitada pel seu plaer i de saber que causava totes aquelles intenses sensacions a aquella criatura tan descaradament sexual.

			Va renegar i em va treure els dits de dintre. Em va agafar pels malucs de manera que en moure’m el vaig haver de deixar. Em va tirar endavant i després avall, mentre ell empenyia els malucs cap amunt i em ficava la cigala a dintre amb totes les seves forces.

			Vaig cridar i em vaig agafar a les seves espatlles mentre el meu sexe s’estrenyia contra la ferma penetració.

			—Eva... —Amb la mandíbula i el coll totalment tensos, es va començar a escórrer i ho va deixar anar tot dintre meu.

			Aquell raig de lubricació em va obrir el sexe, que va lliscar per la seva palpitant erecció fins que em va omplir del tot. Tenia les ungles clavades als seus músculs i la boca oberta buscant aire desesperadament.

			—Té —va dir, movent-se per arribar a aquella petita part de les meves entranyes on me la podia ficar del tot a dins—. És tota teva.

			Vaig gemegar de plaer per aquell dolor familiar de tenir-lo tan endins. L’orgasme em va agafar per sorpresa, l’esquena se’m va arquejar mentre el plaer excitant m’esquinçava per dins.

			L’instint va prendre el control, els malucs se’m movien per voluntat pròpia, les cuixes se’m tensaven i s’afluixaven mentre jo em concentrava només en el moment, en la recuperació del meu home. El meu cor.

			En Gideon va cedir a les meves demandes.

			—Així, angelet —va dir, amb veu ronca, amb l’erecció encara dura com si encara no hagués tingut cap orgasme.

			Va deixar caure els braços al llit. Va agafar amb força l’edredó. Els bíceps se li tensaven i relaxaven amb els moviments. Els abdominals també se li tensaven cada vegada que arribava fins al fons, i tenia tots els músculs brillants de la suor. El seu cos era una màquina perfectament greixada i jo la duia fins als límits.

			M’ho va donar tot. Se’m va oferir completament.

			Vaig moure els malucs per aconseguir el màxim plaer mentre mussitava el seu nom. Les entranyes se’m contreien rítmicament i de seguida em va venir un altre orgasme. Vaig vacil·lar, em sentia completament aclaparada.

			—Sisplau —vaig panteixar—. Gideon, sisplau...

			Em va agafar per la nuca i la cintura i va anar lliscant capçal avall fins que vam quedar estirats del tot. M’agafava amb força per mantenir-me immòbil mentre ell empenyia cap amunt... sense parar... omplint-me el sexe amb envestides ràpides i intenses. La fricció constant del seu penis ferm i dur era irresistible. Em vaig sacsejar violentament i em va tornar a venir un orgasme, amb els dits clavats al seu tors.

			Tremolant, en Gideon em va seguir, agafant-me tan fort entre els seus braços que gairebé em costava respirar. Les seves intenses exhalacions eren l’aire que omplia els meus pulmons ardents. Em sentia completament posseïda, completament indefensa.

			—Redéu, Eva. —Va enfonsar la cara al meu coll—. Et necessito. Et necessito molt...

			—Rei meu... —El vaig abraçar. Encara em feia por deixar-lo anar.

			

			

			Vaig parpellejar tot mirant cap al sostre i em vaig adonar que m’havia adormit. Llavors em va envair el pànic, l’horrible idea de despertar-me d’un somni feliç per trobar-me en un malson real. Em vaig alçar una mica mentre m’omplia el pit d’aire.

			«Gideon».

			Em van venir ganes de plorar quan el vaig veure estirat al meu costat, amb els llavis una mica entreoberts i una respiració profunda i regular. Tornava a tenir al meu costat l’home pel qual se m’havia trencat el cor.

			Déu meu...

			Em vaig estirar de nou i vaig fer un esforç per relaxar-me i assaborir l’estrany plaer d’observar-lo mentre dormia. Quan no estava en guàrdia, tenia la cara diferent. Llavors es veia com la persona jove que realment era. Això era fàcil d’oblidar quan estava despert i irradiava aquella potent força de voluntat que m’havia fet caure literalment de cul la primera vegada que ens vam veure.

			Amb molt de compte, li vaig apartar uns flocs de cabells que tenia a la galta, i em vaig adonar que li havien sortit unes arrugues al voltant dels ulls i de la boca que abans no tenia. També s’havia aprimat. La nostra separació l’havia afectat molt, però ho havia amagat molt bé. O potser era que jo li veia una compostura perfecta i impecable.

			En canvi, jo no havia estat capaç d’amagar la meva desolació. Em pensava que la nostra relació s’havia acabat i no podia ocultar el meu dolor, cosa de la qual en Gideon s’havia refiat tot aquell temps. Negació plausible, ho havia anomenat. Jo n’havia dit infern, i mentre no poguéssim deixar de fingir que havíem tallat, jo hi continuaria vivint.

			Em vaig girar amb molt de compte, vaig repenjar el cap sobre la mà i vaig examinar l’home atractiu que embellia el meu llit. Tenia els braços al voltant del coixí i se li veien els bíceps ben esculpits i una esquena musculosa adornada amb esgarrapades i marques arrodonides de les meves ungles. També li havia agafat les natges, terriblement excitada per la sensació de tensió i alliberament mentre ell em follava incansablement, acariciant-me amb el penis llarg i gruixut fins al fons del meu sexe.

			«Sense parar...».

			Les cames se’m van moure inquietes, tot el cos se m’agitava amb un desig renovat. Malgrat l’aire elegant i urbanita, en Gideon era un animal salvatge en la intimitat, un amant que em despullava fins a l’ànima cada vegada que em feia l’amor. Sempre que em tocava em sentia indefensa, incapaç de resistir-me al plaer addictiu d’obrir-me de cames per aquell home viril i apassionat...

			Va obrir els ulls i em vaig quedar impressionada amb aquells iris d’un blau tan intens. Em va llançar una mirada seductora que em va fer aturar el cor.

			—Mmm... Tens l’expressió de ganes de follar —va dir, arrossegant les paraules.

			—Deu ser perquè ets tan terriblement sexy —vaig respondre—. Despertar-me amb tu al costat és com... el matí de Nadal ple de regals.

			Va somriure.

			—Per si t’interessa, ja estic desembolicat i no em fan falta piles.

			Vaig notar una pressió al pit de tant d’anhel que sentia. L’estimava moltíssim. Sempre em feia por que no fos capaç de retenir-lo. Era com un llamp dins d’una ampolla, un somni que intentava guardar a les mans.

			Vaig fer un sospir tremolós.

			—Ets un luxe deliciós per a una dona, saps? Un exquisit i apetitós...

			—Calla. —Es va girar i em va col·locar sota seu abans que m’adonés de la seva intenció—. Sóc fastigosament ric, però tu només em vols pel meu cos.

			El vaig mirar, embadalida amb aquells cabells foscos que li emmarcaven aquella extraordinària cara.

			—Vull el cor que hi ha aquí dins.

			—Ja el tens. —Va repenjar els braços a cada costat i va entortolligar les cames amb les meves. Els seus pèls estimulaven la meva pell hipersensible.

			Estava entregada. Posseïda. El seu cos ferm i calent era una sensació agradable sobre el meu. Vaig sospirar, i vaig notar que s’alleujaven una mica els meus dubtes temorosos.

			—No m’hauria d’haver adormit —va dir, en veu baixa.

			Li vaig acariciar els cabells, conscient que tenia raó, que els seus malsons i l’atípica parasòmnia sexual feien que fos perillós dormir amb ell. A vegades pegava mentre dormia, i si jo era massa a prop, havia de suportar tot el pes de la intensa ira que duia a dins.

			—Però m’alegro que ho hagis fet.

			Em va agafar el canell i es va acostar la mà a la boca per fer-m’hi un petó.

			—Necessitem estar junts, quan no estiguem atabalats i carregats de preocupacions.

			—Ostres, gairebé me n’oblidava. La Deanna Johnson ha vingut a veure’m, aquesta nit. —En el moment en què les paraules em van sortir de la boca em vaig penedir d’haver-les dit, perquè van alçar un mur entre nosaltres.

			En Gideon va parpellejar, i en aquella mil·lèsima de segon la calidesa dels ulls li va desaparèixer.

			—Allunya’t d’ella. És periodista.

			Vaig envoltar-lo amb els braços.

			—Busca merder.

			—Doncs s’haurà de posar a la cua.

			—Per què té tant d’interès? És freelance. No l’ha pas fet venir ningú.

			—Deixa-ho córrer, Eva.

			El fet que volgués deixar el tema em va molestar.

			—Sé que has follat amb ella.

			—No, no ho he fet. I el que hauries de fer és concentrar-te en el fet que estic a punt de follar-te a tu.

			La certesa em va pesar fins al fons de l’ànima. Vaig desfer l’abraçada i el vaig apartar.

			—Menteixes.

			Es va tirar enrere com si li hagués pegat.

			—Mai no t’he mentit.

			—Em vas dir que havies fet més sexe des que em vas conèixer a mi que en els dos últims anys junts, però vas dir al doctor Petersen que feies un clau dos cops per setmana. Com quedem?

			Es va posar de panxa enlaire i es va quedar mirant el sostre amb el front arrufat.

			—N’hem de parlar ara, d’això? Aquesta nit?

			El seu llenguatge corporal era tan tens i estava tan a la defensiva que la irritació per les evasives em va desaparèixer de cop. No em volia barallar amb ell, especialment pel passat. L’important era el present i el futur. Havia de confiar que seria fidel.

			—No, no cal —vaig dir en veu baixa. Em vaig girar de costat i li vaig posar la mà al pit. Quan es fes de dia, hauríem de tornar a fingir que no estàvem junts. No sabia quant de temps hauria de durar aquesta xarada o quan podria tornar a estar amb ell—. Només volia que sabessis que aquesta dona està furgant. Vés amb compte.

			—El doctor Petersen em va preguntar sobre les cites sexuals, Eva —va dir, rotundament—, cosa que no necessàriament vol dir follar, segons el meu punt de vista. No em pensava que aquesta diferència pogués ser important quan vaig respondre a la pregunta. Per tant, aclarim-ho: duia dones a l’hotel, però no sempre els feia un clau. Era una excepció, quan ho feia.

			Vaig pensar en el seu piset per follar, una suite ben proveïda de parafernàlia sexual reservada en un dels seus hotels de propietat. Ara ja no el tenia, gràcies a Déu, però jo no l’oblidaria mai.

			—Potser és millor que no en sàpiga res més.

			—Tu has obert aquesta porta —va etzibar—. Ara l’hem de travessar junts.

			Vaig sospirar.

			—Tens raó.

			—Hi havia moments en què no podia suportar estar sol, però no volia parlar. Ni tan sols no volia pensar, i encara menys sentir alguna cosa. Necessitava distreure’m concentrant-me en algú altre, i ficar-hi el penis pel mig era massa implicació. Ho pots entendre, això?

			Malauradament, sí que podia, perquè recordava les vegades que m’havia lliurat a un home només per desconnectar una estona. Les cites d’aquell tipus no eren mai per fer jocs previs o sexe.

			—Així, doncs, és una de les dones amb qui vas follar o no? —Odiava fer aquella pregunta, però ho havíem d’aclarir.

			Va girar el cap per mirar-me.

			—Una vegada.

			—Devia ser un clau memorable, per a ella, perquè encara estigui tan afectada.

			—No t’ho podria dir —va murmurar—. No me’n recordo.

			—Que anaves borratxo?

			—No! Redéu. —Es va fregar la cara—. Què collons t’ha dit?

			—Res personal. Ha dit que tenies una «cara fosca». Suposo que és una referència sexual, però no li he demanat detalls. M’ha parlat com si tinguéssim alguna afinitat perquè ens havies abandonat a totes dues. Com si forméssim part de la Germandat d’Abandonades per en Gideon.

			Em va fer una mirada glacial.

			—No siguis maliciosa. No va amb tu.

			—Ei. —Vaig arrufar el front—. Em sap greu. No volia ser tan desagradable. Només una mica. Em sembla que hi tinc dret, al capdavall.

			—Què carai se suposa que havia de fer, Eva? No sabia ni que existies. —La veu d’en Gideon es va fer més profunda i aspra—. Si hagués sabut que existies, t’hauria vingut a buscar. No hauria esperat ni un segon a buscar-te. Però no ho sabia, i per tant em vaig conformar amb menys. Igual que tu. Tots dos vam perdre el temps amb les persones equivocades.

			—Sí, com uns estúpids.

			Es va produir una pausa.

			—Estàs enfadat?

			—No, estic bé.

			Em va mirar.

			Vaig riure.

			—Estaves disposada a barallar-te amb mi, oi? Podem fer-ho, si vols. Jo, personalment, esperava tornar a fer un clau.

			En Gideon es va posar a sobre meu. L’expressió de la seva cara, la barreja d’alleujament i de gratitud, em va provocar una punxada al pit. Vaig recordar com era d’important per a ell que li tingués prou confiança per dir-li la veritat.

			—Estàs diferent —va dir, acariciant-me la cara.

			És clar que ho estava. L’home al qual estimava havia matat per mi. Un munt de coses s’havien tornat insignificants, després d’un sacrifici com aquell.

			—Angelet.

			Vaig sentir l’olor del cafè abans d’obrir els ulls.

			—Gideon?

			—Mmm?

			—Si no són com a mínim les set del matí, et donaré una coça al cul.

			El seu somriure em va fer cargolar els peus.

			—És d’hora, però hem de parlar.

			—Sí? —Vaig obrir un ull, després l’altre, per tal de poder admirar el seu vestit de tres peces. Es veia tan apetitós que em van venir ganes de treure-l’hi... amb les dents.

			Va seure a la vora del llit, com l’encarnació de la temptació.

			—Em vull assegurar que ho tenim tot clar abans de marxar.

			Vaig seure i vaig repenjar l’esquena al capçal, sense fer cap esforç per tapar-me els pits perquè sabia que acabaríem parlant de la seva exnòvia. Jo sabia jugar brut quan era necessari.

			—Necessitaré aquest cafè que has preparat, per a aquesta conversa.

			En Gideon em va donar la tassa i després va passar la punta del dit gros pel meu mugró.

			—Ets preciosa —va mussitar—. Tota tu.

			—Que potser intentes distreure’m?

			—Tu, em distreus. I molt.

			Era possible que estigués tan enamorat de mi i del meu cos com jo ho estava d’ell? Aquest pensament em va fer somriure.

			—He trobat a faltar el teu somriure, angelet.

			—T’entenc. —Cada vegada que l’havia vist i no m’havia regalat el seu somriure m’havia provocat una altra ferida al cor, fins que va arribar a sagnar-me sense parar. No podia pensar en aquells moments sense sentir una punxada de dolor—. On tenies amagat el vestit, rei? No el duies pas a la butxaca.

			Amb un simple canvi de vestuari, s’havia convertit en un home de negocis poderós i important. El vestit era fet a mida, i la camisa i la corbata feien un conjunt perfecte. Fins i tot els botons de puny brillaven amb elegància. Tot i així, els cabells foscos que li queien fins al coll advertien que no era gens dòcil.

			—Aquesta és una de les coses de les quals hem de parlar. —Es va redreçar, però la calidesa de la seva mirada no va desaparèixer—. He agafat l’apartament d’aquí al costat. Haurem de fer que la nostra reconciliació sembli adequadament gradual, de manera que faré veure que continuo al meu àtic, però passaré tant de temps com pugui com a nou veí teu.

			—És segur això?

			—No sóc cap sospitós, Eva. Ni tan sols un possible sospitós. La meva coartada és infal·lible i no tinc cap mòbil conegut. Senzillament mostrarem una mica de respecte als detectius per no insultar la seva intel·ligència. Els posem el camí fàcil per justificar la conclusió que han arribat a un punt mort.

			Vaig fer un xarrup de cafè per donar-me temps per pensar en el que acabava de dir. El perill potser no era immediat, però era inherent a la seva culpabilitat. Vaig notar-ne la pressió, per molt que intentés tranquil·litzar-me.

			Però estàvem intentant recuperar la nostra relació, i notava que en Gideon tenia la necessitat d’assegurar-me que ens recuperaríem de la tensió i la separació de les últimes setmanes.

			Vaig parlar deliberadament amb un to suau i vaig respondre:

			—O sigui que el meu exnòvio continuarà a la Cinquena Avinguda, però tindré un nou veí molt guapo per jugar, oi? Sembla interessant.

			Va arquejar una cella.

			—Que vols fer un joc de rols, angelet?

			—Et vull tenir satisfet —vaig admetre, sincerament—. Vull ser tot allò que mai no has trobat en les altres dones amb les quals has estat. —Dones que s’havia endut al piset per follar ple de joguines sexuals.

			Els seus iris eren d’un blau clar ardent, però la veu era suau i calmada.

			—No et puc treure les mans de sobre. Amb això n’hi hauria d’haver prou per demostrar-te que no necessito res més.

			El vaig observar mentre s’aixecava. Em va prendre la tassa i la va deixar a la tauleta de nit. Després va agafar el llençol i el va apartar hàbilment, deixant-me del tot exposada.

			—Acosta’t —va ordenar—. Obre les cames.

			El cor se’m va accelerar mentre l’obeïa, vaig lliscar sobre l’esquena i vaig obrir les cames. Sentia la necessitat instintiva de tapar-me —la sensació de vulnerabilitat davant d’aquella intensa mirada era immensa—, però m’hi vaig resistir. Diria mentida si digués que no trobava realment excitant estar completament despullada mentre ell anava irresistiblement ben vestit amb un dels seus conjunts més sexys. Això creava un avantatge de poder per a ell que jo trobava terriblement excitant.

			Va passar un dit pels llavis del meu sexe i el va fer lliscar provocativament per sobre del clítoris.

			—Aquest cony tan bonic és meu.

			El ventre em va tremolar en sentir la seva veu ronca.

			Em va posar tota la mà sobre el sexe i em va mirar als ulls.

			—Sóc un home molt possessiu, Eva. Estic segur que a hores d’ara ja te n’has adonat.

			Em vaig estremir quan va començar a moure el dit per l’obertura de la clivella.

			—Sí.

			—Joc de rols, limitacions, mitjans de transport i diversos llocs per fer-ho... Espero poder explorar tot això amb tu. —Amb els ulls brillants, em va ficar un dit a dintre molt a poc a poc. Va fer un gemec i es va mossegar el llavi inferior: una expressió purament eròtica que em deia que sentia el semen a dins meu.

			Aquella penetració tan plaent em va deixar uns instants sense parla.

			—T’agrada això —va dir, suaument.

			—Mmm.

			El dit va entrar més endins.

			—No pot ser que el plàstic, el vidre, el metall o la pell et facin venir un orgasme. El vibrador i els seus amics s’hauran de buscar altres distraccions.

			L’escalfor s’apoderava de la meva pell com la febre. Ell se’n va adonar.

			Va repenjar una mà sobre el matalàs i va acostar la seva boca a la meva. Amb el dit polze em pressionava el clítoris i me l’acariciava amb destresa mentre l’altre dit em feia massatge endins i enfora. El plaer del seu tacte se’m va escampar per tot el cos, se’m va tensar l’estómac i els mugrons se’m van endurir. Vaig agafar-me els pits nus amb les mans, estrenyent-los mentre creixien. El seu tacte i el seu desig eren màgics. Com podia haver viscut fins llavors sense ell?

			—Et desitjo terriblement —va dir, amb veu ronca—. Et desitjo constantment. Només cal que facis petar els dits i ja se’m posa dura. —Em va resseguir el llavi inferior amb la llengua, inhalant els meus panteixos—. Quan m’escorro, ho faig per tu. Per tu i per la teva boca, les teves mans i el teu cony insaciable. La meva llengua, els meus dits, el meu semen dintre teu. Només tu i jo, Eva. Íntim i salvatge.

			No tenia cap dubte que jo era el punt focal del seu món quan em tocava, l’única cosa que veia o en què pensava. Però no podíem tenir aquella connexió física constantment. D’alguna manera, havia d’aprendre a creure en el que jo no podia veure entre nosaltres.

			Sense cap vergonya, el meu cos es retorçava mentre muntava el seu dit. N’hi va afegir un altre i vaig arquejar el cos per intensificar les envestides.

			—Sisplau...

			—Quan els teus ulls es tornin suaus i somiadors, seré jo qui et provoqui aquesta mirada, no pas una joguina... —Em va mossegar la barbeta i després va baixar cap al pit, apartant-me les mans amb els llavis. Em va agafar el mugró amb una petita mossegada, va envoltar-me’l amb la boca i va començar a xuclar suaument. El dolor que em causava era afilat com una agulla, el meu desig es va intensificar per la sensació que hi havia un abisme persistent entre nosaltres, alguna cosa que encara no havíem reconegut ni resolt.

			—Més —vaig panteixar. Necessitava el seu plaer tant com el meu.

			—Això sempre —va murmurar, mentre feia un somriure sorneguer contra la meva pell.

			Vaig gemegar, frustrada.

			—Vull que em fiquis la cigala a dins.

			—Ja m’ho penso. —La seva llengua em masegava l’altre mugró, no parava de jugar-hi i el pit reclamava una succió—. Però el teu desig hauria de ser per mi, angelet, no per un orgasme. Pel meu cos, les meves mans. Fins que al final no siguis capaç de tenir un orgasme sense notar el tacte de la meva pell.

			Vaig assentir frenèticament, amb la boca massa seca per parlar. El desig es cargolava com una molla dins del meu ventre, que es tensava cada vegada que en Gideon m’acariciava el clítoris amb el polze i m’envestia amb els altres dos dits. Vaig pensar en el vibrador, el meu amic-amb-piles, i vaig pensar que si ara en Gideon deixava de tocar-me, res no em podria calmar. La meva passió era per ell, el meu desig s’inflamava amb el seu desig.

			Les cuixes em van tremolar.

			—M’he d’escórrer...

			Es va acostar i em va besar, amb els llavis suaus i persuasius. L’amor d’aquell petó em va acabar d’agitar per dins. Vaig cridar i em vaig estremir amb un orgasme ràpid i intens. El gemec va ser llarg i entretallat, el cos no parava de tremolar-me. Vaig passar les mans per dins de la seva jaqueta per agafar-li l’esquena i acostar-lo més. La meva boca va buscar la seva fins que aquell plaer insuportable es va apaivagar.

			Mentre es llepava els dits per assaborir el meu gust, va murmurar:

			—Digue’m què penses.

			Vaig esforçar-me a fer alentir els batecs del cor.

			—No penso. Només et vull mirar.

			—No ho vols pas sempre. A vegades tanques els ulls.

			—Això és perquè parles molt al llit i la teva veu és molt sexy. —Vaig empassar-me saliva—. M’encanta escoltar-te, Gideon. Necessito saber que et faig sentir tan bé com tu a mi.

			—Xucla-me-la —va mussitar—. Fes-me escórrer...

			Vaig baixar del llit ràpidament mentre les meves mans buscaven àvidament la seva bragueta. La tenia dura i grossa, i l’erecció creixia. Vaig apartar la camisa, li vaig abaixar els bòxers i l’hi vaig alliberar. La vaig agafar amb les mans, la punta ja brillava. Vaig llepar la prova de la seva excitació. M’encantava el control d’en Gideon, la manera com dominava el seu desig per satisfer el meu.

			El mirava als ulls quan em vaig ficar la punta de vellut a la boca. Vaig veure com se li obrien els llavis per agafar aire i com li pesaven les parpelles, com si el plaer fos embriagador.

			—Eva... —La seva mirada tèrbola i calenta em mirava fixament—. Oh... Sí... Així, redéu, com m’agrada la teva boca...

			Les seves paraules em van estimular. Me la vaig ficar tan endins com vaig poder. M’encantava fer-ho, m’encantava aquell gust i aquella olor tan masculina. Vaig passar els llavis per tota l’erecció, xuclant suaument. Amb adoració. No em sentia malament per adorar la seva virilitat, s’ho mereixia.

			—T’encanta fer-me això... —va dir, amb veu ronca, mentre em ficava els dits entre els cabells per agafar-me el cap—. Tant com a mi...

			—Encara més. Ho faria hores i hores. Et faria escórrer sense parar.

			Va fer un gemec que li va sortir del fons del pit.

			—Jo també. No en tinc mai prou.

			Amb la punta de la llengua vaig resseguir una vena inflada fins a la punta, i després me la vaig tornar a ficar tota a la boca. Em vaig abaixar per seure sobre els talons, amb les mans repenjades als genolls, per oferir-l’hi tot a en Gideon.

			En Gideon em va mirar amb els ulls brillants de luxúria i tendresa.

			—No paris. —Va obrir més les cames. Va empènyer el penis fins al fons de la meva gola, després el va treure, deixant-me un rastre de líquid preseminal a la llengua. Me’l vaig empassar, vaig assaborir el seu gust.

			En Gideon va gemegar. M’agafava amb les mans per cada costat de la cara.

			—No paris, angelet. Xucla’m fins que em deixis sec.

			Vaig fer el buit amb les galtes al mateix temps que trobàvem el ritme, el nostre ritme, la sincronització dels nostres cors, les nostres respiracions i l’impuls cap al plaer. No ens costava gaire pensar massa en els nostres problemes, però els nostres cossos no s’equivocaven mai. Quan ens tocàvem l’un a l’altre, sabíem que érem just al lloc on havíem de ser, amb la persona amb qui necessitàvem ser.

			—Collons! —Va fer picar les dents audiblement—. Oh, redéu, estàs a punt de fer-me escórrer...

			El penis s’inflava dins la meva boca. M’agafava els cabells amb força, m’empenyia, i tot el cos se li va estremir quan li va venir l’orgasme.

			En Gideon va renegar mentre jo me l’empassava. Ho va buidar tot a ràfegues espesses i calentes, em va omplir la boca com si no s’hagués escorregut en tota la nit. Quan va acabar, jo panteixava i tremolava. Em va agafar i em va fer estirar al llit, ben arraulida al seu costat. Els pulmons li anaven de pressa, amb les mans agitades em va fer acostar encara més.

			—No era pas això el que tenia pensat quan t’he vingut a dur el cafè. —Em va fer un petó ràpid al front—. És clar que no me’n queixo pas.

			Em vaig cargolar contra el seu cos, contenta de tornar a ser entre els seus braços.

			—Fem campana i recuperem el temps perdut.

			La riallada li va sortir ronca de l’orgasme. Em va abraçar una estona, amb els dits m’acariciava els cabells i els feia lliscar fins al braç.

			—Em va deixar destrossat —va dir, en veu baixa— veure que estaves tan dolguda i enrabiada. Saber que t’estava fent mal i que t’allunyaves de mi... Ha sigut un infern per a tots dos, però no podia córrer el risc que sospitessin de tu.

			Em vaig posar rígida de cop. No havia pensat en aquesta possibilitat. Podrien haver argumentat que jo era el mòbil d’en Gideon per cometre l’assassinat. I podrien haver suposat que jo també estava al cas del crim. La meva absoluta i completa ignorància no tan sols m’havia protegit, sinó que també m’havia proporcionat una coartada. Sempre protegint-me... a qualsevol preu.

			Es va apartar una mica.

			—T’he posat un telèfon d’urgència a la bossa. Està preprogramat amb un número que et posarà en contacte amb l’Angus. Si em necessites per a qualsevol cosa, podràs parlar amb mi per aquesta via.

			Vaig tancar els punys amb força. Ara resulta que havia de parlar amb el meu nòvio a través del seu xofer.

			—Odio això.

			—Jo també. Aclarir el camí fins a tu és la meva priorat número u.

			—No és perillós per a l’Angus ficar-lo al mig de tot això?

			—És un antic agent de l’MI6. Per a ell, les trucades clandestines són com un joc de nens. —Va fer una pausa i després va continuar—. Parlant clar, Eva, puc seguir-te a través del mòbil i penso fer-ho.

			—Què? —Vaig baixar del llit i em vaig posar dreta. Els pensaments m’anaven cap aquí i cap allà entre l’MI6 —el servei secret britànic!— i el telèfon rastrejador, sense saber per on començar—. De cap manera!

			Ell també es va aixecar.

			—Si no puc estar amb tu ni parlar amb tu, com a mínim necessito saber on ets.

			—No siguis així, Gideon.

			Tenia l’expressió serena.

			—No t’ho hauria d’haver dit.

			—Ho dius de debò? —Vaig anar indignada cap a l’armari per agafar un barnús—. Encara em vols amagar més coses?

			—Ei, dóna’m un respir.

			Mentre el mirava fixament, vaig ficar-me un barnús de seda vermell i vaig fer un nus al cinturó.

			—No. Penso que ets un maníac del control i t’agrada fer-me seguir.

			En Gideon va encreuar els braços.

			—M’agrada mantenir-te viva.

			Em vaig quedar glaçada. Al cap d’un instant, el meu cervell va rebobinar per pensar en els esdeveniments de les últimes setmanes, amb l’afegit d’en Nathan a l’escenari. Tot d’una, tot tenia sentit: la manera com es va espantar en Gideon un matí que vaig voler anar caminant a la feina, el motiu pel qual l’Angus m’havia seguit per la ciutat cada dia, l’enuig d’en Gideon quan va requisar l’ascensor en el qual anava jo...

			En totes aquestes ocasions en què gairebé l’havia arribat a odiar per ser tan estúpid, ell només havia volgut protegir-me d’en Nathan.

			Els genolls em van tremolar i em vaig deixar caure a terra.

			—Eva.

			—Un moment. —M’havia adonat d’un munt de coses durant el temps que havíem estat separats. M’havia adonat que en Gideon no hauria permès mai que en Nathan entrés al seu despatx amb fotos meves mentre em violaven o abusaven de mi i tornar-ne a sortir tranquil·lament. En Brett Kline només m’havia fet un petó i en Gideon l’havia estomacat. En Nathan m’havia violat moltes vegades durant anys i ho tenia documentat amb fotos i vídeos. La reacció d’en Gideon en veure en Nathan per primera vegada segur que havia estat molt violenta.

			En Nathan devia anar al Crossfire Building el dia que vaig enxampar en Gideon acabat de dutxar i amb una taca vermella al puny. El que a mi m’havia semblat pintallavis era la sang d’en Nathan. Els coixins del sofà del despatx d’en Gideon estaven esbarriats a causa d’una baralla, no pas d’un clau ràpid amb la Corinne.

			Amb el front molt arrugat, es va ajupir davant meu.

			—Ostres, et penses que et vull vigilar a cada moment? Hi ha hagut circumstàncies atenuants, confia una mica en mi per intentar equilibrar la teva independència i la teva seguretat.

			Uau. Vist en retrospectiva, tot era més clar que l’aigua; era com una bufetada que em fes entrar en raó.

			—Ho entenc.

			—No ho crec pas, la veritat. Mira, això —va fer un gest impacient cap a ell mateix— és un collons de cuirassa. Ets tu qui em motiva, Eva. Ho entens això? Ets el meu cor i la meva ànima. Si mai et passés res, em moriria. Vetllar per la teva seguretat és una maleïda forma de supervivència! Fes-ho per mi, Eva, si no ho vols fer per tu.

			Em vaig llançar a sobre seu, li vaig fer perdre l’equilibri i el vaig fer caure d’esquena. El vaig besar intensament, amb el cor esverat i la sang brunzint-me a les orelles.

			—Odio això —vaig mussitar entre petons desesperats—, però ho has passat molt malament per mi.

			En Gideon va gemegar i em va abraçar amb força.

			—Així, estem d’acord?

			Vaig arrufar el nas.

			—Potser no gaire amb això del telèfon d’urgència. Un telèfon per seguir-me és una bestiesa. De debò. Ho trobo fatal.

			—És una cosa temporal.

			—Ja ho sé, però...

			Em va tapar la boca amb la mà.

			—He deixat unes instruccions a dins la teva bossa sobre com seguir el meu telèfon.

			Aquesta notícia em va deixar bocabadada.

			En Gideon va fer un somriure de satisfacció.

			—No és tan mala idea ser a l’altra banda, oi?

			—Calla... —Em vaig apartar i li vaig picar l’espatlla—. Estem totalment sonats.

			—Prefereixo dir-ne «momentàniament desviats». Però que quedi entre nosaltres.

			
			
			La calidesa que sentia es va esfumar de sobte i va ser substituïda per un rampell de pànic en recordar que havíem d’amagar la nostra relació. Quant de temps passaria fins que el tornés a veure? Dies? No podia pas tornar a passar pel mateix que les últimes setmanes. Només de pensar que m’havia de separar d’ell, encara que fos per poc temps, em posava malalta.

			Vaig haver d’empassar-me saliva abans de preguntar:

			—Quan ens tornarem a veure?

			—Aquesta nit. Eva. —Els seus preciosos ulls estaven tristos—. No puc suportar veure’t amb aquesta cara.

			—Només vull que estiguis amb mi —vaig xiuxiuejar, amb els ulls plens de llàgrimes—. Et necessito.

			Les puntes dels dits d’en Gideon van lliscar suaument per la meva galta.

			—Ja era amb tu. Tota l’estona. No passava ni un segon sense que pensés en tu. Sóc teu, Eva. Sigui on sigui, faci el que faci, sóc teu.

			Em vaig repenjar a la seva mà, per notar el seu tacte i desfer-me d’aquella tristesa.

			—Prou de Corinne. No ho puc suportar.

			—Prou —va dir. Em va sorprendre—. Ja l’hi vaig dir a ella. Esperava que poguéssim continuar sent amics, però vol una relació com la que havíem tingut abans, i jo t’estimo a tu.

			—La nit que va morir en Nathan... ella va ser la teva coartada. —No vaig gosar dir res més. Em feia mal pensar en com devia haver omplert les hores amb ella.

			—No, l’incendi a la cuina va ser la meva coartada. Em vaig passar la major part de la nit parlant amb els bombers, amb la companyia d’assegurances i fent preparatius d’emergència per al servei de menjars. La Corinne es va quedar una estona, i quan se’n va anar, hi havia un munt de treballadors que podien donar fe de la meva presència.

			L’alleujament

			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
			
		

	

OEBPS/page-template.xpgt
 

   

     
	 
    

     
	 
    

     
	 
    

     
         
             
             
             
        
    

  





OEBPS/images/portadilla_fmt.jpeg
SYLVIA DAY

LLIGADA
ATU

Traduccio de Nuria Parés Sellares

Columna





OEBPS/images/cover_fmt.jpeg
Num. 1 a les llistes internacionals de best-sellers

SYLVIA DAY

LLIGADA
A TU

A TOT EL MON





